સૌરાષ્ટ્રના ભાવનગર જિલ્લાના મહુવા ગામમાં તેમનો જન્મ થયો હતો. પિતા રાઘવજી વ્યાપારી સાથે ધર્મપરાયણ વ્યક્તિ હતા. તેઓ જૈન ધર્મના અનુયાયી હતા. ઘરમાં ધાર્મિક વાતાવરણ હોવાથી વીરચંદ ગાંધી બાળપણથી જ જૈન ધર્મ સાથે હિન્દુ ધર્મના જ્ઞાનના અભ્યાસી થઈ ગયા હતા. ધર્મભાવના પ્રબળ થતાં શાળા-કોલેજના અભ્યાસ સાથે ધર્માભ્યાસ શીઘ્રતાથી વધવા લાગ્યો. જૈન ધર્મના સંસ્કારમાં ઊછરેલા વીરચંદભાઈ સંપૂર્ણ ભારતીય વિચારસરણી સાથે ભારતીય પોશાક અને સાદગી અપનાવી ચૂકેલા યુવાન હતા.